PRITARTA

 Rokiškio rajono savivaldybės

 2022 m. balandžio 29 d. sprendimu Nr. TS-

**BENDRADARBIAVIMO SUTARTIS**

2022 m.\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_

Rokiškis

 **Panevėžio apskrities vyriausiasis policijos komisariatas** (toliau – Komisariatas), juridinio asmens kodas 291008610, kurio registruota buveinė yra Tulpių g. 60, Panevėžyje, atstovaujamas Panevėžio apskrities vyriausiojo policijos komisariato viršininko\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_, ir

**Rokiškio rajono savivaldybė** (toliau – Savivaldybė), kodas 111101681, kurios registruota buveinė yra Respublikos g. 94, Rokiškyje, atstovaujama Rokiškio rajono savivaldybės mero Ramūno Godeliausko, veikiančio pagal Rokiškio rajono savivaldybės tarybos 2022 m. balandžio 29 d. sprendimu Nr. TS-\_\_\_ „Dėl pritarimo Rokiškio rajono savivaldybės ir Panevėžio apskrities vyriausiojo policijos komisariato bendradarbiavimo sutarčiai“ suteiktus įgaliojimus, toliau kartu vadinamos Šalimis, o atskirai – Šalimi, sudarė bendradarbiavimo sutartį (toliau – Sutartis) ir susitarė dėl šių sąlygų:

1. **SUTARTIES DALYKAS**

1. Vadovaudamosi Lietuvos Respublikos policijos įstatymo 30 straipsnio 2 dalimi, siekdamos užtikrinti Rokiškio mieste ir rajone viešąją ir kriminalinę tvarką, Šalys susitaria įgyvendinti trūkstamų policijos pareigūnų pritraukimo į Rokiškio rajoną finansinių priemonių programą.

**II. ŠALIŲ TEISĖS IR PAREIGOS**

2. Savivaldybė įsipareigoja:

2.1. pagal Komisariato pateiktą trūkstamų policijos pareigūnų pritraukimo į Rokiškio rajoną finansinių priemonių programą, skirti programos įgyvendinimui reikiamą finansavimą.

2.2. paskirti atsakingą už Sutarties įgyvendinimo koordinavimą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_, el. p. \_\_\_\_\_\_\_\_\_\_\_\_\_\_\_\_\_.

3. Komisariatas įsipareigoja:

3.1. parengti ir pateikti Rokiškio rajono savivaldybei trūkstamų policijos pareigūnų pritraukimo į Rokiškio rajoną finansinių priemonių programą;

3.2. vieną kartą per metus organizuoti bendrą susitikimą su Savivaldybės atstovais, kur būtų pristatomas programos įgyvendinimas;

3.3. paskirti atsakingą už Sutarties įgyvendinimo koordinavimą \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_, el. p. \_\_\_\_\_\_\_\_\_\_\_\_\_\_\_\_.

**III. BAIGIAMOSIOS NUOSTATOS**

4. Ši Sutartis sudaroma ir vykdoma vadovaujantis Lietuvos Respublikos įstatymais.

5. Sutartis įsigalioja nuo jos pasirašymo dienos, o jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.

 6. Sutartis gali būti nutraukta abiejų Šalių susitarimu ne vėliau kaip prieš 30 (trisdešimt) kalendorinių dienų įspėjus apie nutraukimą kitą Sutarties Šalį.

7. Vienai iš Šalių nevykdant arba netinkamai vykdant Sutartimi prisiimtus įsipareigojimus, kita Šalis turi teisę vienašališkai nutraukti Sutartį, įspėjusi Sutartį pažeidusią Šalį prieš 10 (dešimt) kalendorinių dienų.

 8. Jei Sutartis pasirašyta ne elektroniniu ir (ar) ne mobiliu parašu, laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis pasirašyta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.

 9. Visi Sutarties pakeitimai, papildymai ir priedai galioja, jeigu jie yra įforminti raštu ir yra pasirašyti Šalių.

10. Ginčai, kylantys dėl šios Sutarties, sprendžiami Šalių susitarimu.

11. Nepavykus Šalims susitarti, ginčai sprendžiami Lietuvos Respublikos įstatymų nustatyta tvarka.

**ŠALIŲ REKVIZITAI**

|  |  |
| --- | --- |
| Panevėžio apskrities vyriausiasis policijos komisariatasTulpių g. 60, LT-35188, Panevėžys Įmonės kodas 291008610Tel. +870062993, el. p. panevėžiovpk@policija.ltPanevėžio apskrities vyriausiasis policijos komisariato viršininkasA.V.  | Rokiškio rajono savivaldybėRespublikos g. 94, LT-42136, Rokiškiskodas 111101681Tel. +37045871233, el. p. savivaldybe@post.rokiskis.lt Rokiškio rajono savivaldybės meras Ramūnas Godeliauskas A.V. |